

**ОСНОВНО УЧИЛИЩЕ “СВ. СВ. КИРИЛ И МЕТОДИЙ”**

6600 гр. Кърджали директор: 0361/ 6 53 97

гр. Кърджали, тел./факс: 0361/6 59 26, 0361/2 27 33

ул. “Републиканска” № 46 www.svetii-kardjali.org; e-mail: info-909116@edu.mon.bg

**УТВЪРЖДАВАМ**

**Директор:**

**Марияна Пеева**

**ПРОГРАМА**

# ЗА ГРАЖДАНСКО, ЗДРАВНО, ЕКОЛОГИЧНО

**И ИНТЕРКУЛТУРНО ОБРАЗОВАНИЕ**

**за учебната 2025/2026 година**

**Настоящата програма е приета на заседание на Педагогическия съвет - протокол № 10/10.09.2025 г., съгласувана е с обществения съвет към училището - протокол № 19/10.09.2025 г. и е утвърдена със заповед на директора № 14-1072/10.09.2025 г.**

**Училищната** програма е предназначена за учители – неспециалисти, които ще водят учебни часове в случай на отсъстващи от учебни занятия учители и неосигурени заместници – специалисти. Съобразена е както с основните потребности и интереси на учениците от I до VII клас, така и с приоритетите и ресурсната осигуреност на училището – човешки, материални, финансови и др.

**ОСНОВНА ЦЕЛ:** Да помогне на учителите – неспециалисти да обучат учениците на жизнено важни и социални умения за сметка на безцелното прекарване на времето си в „свободните” часове.

**СПЕЦИФИЧНИ ЦЕЛИ:** Програмата има амбицията:

1. Да ангажира „свободното” време на учениците по време на училищната им заетост по жизненоважни за тях въпроси, които в една или друга степен не се разглеждат по същество от учебните програми по учебните предмети от учебния план.

2. Да предизвика интереса на обучаваните и да спомогне за тяхната социална ангажираност към проблемите на обществото като цяло и в личен план.

3. Разглежданата в нея проблематика да „прибере” учениците в училище и в този смисъл да гарантира както живота и здравето им, така и да повиши авторитета и отговорността на училището като обществено значима институция.

**ОСНОВНИ ЗАДАЧИ:**

1. Учениците да участват пряко в дискусии, форуми и дебати по обществено значими и социални въпроси.

2. Да се изградят у тях нагласи за грижливо отношение към продуктите на човешкия труд.

3. Да се доразвият поредицата от личностни качества като:

- основни житейски умения;

- умения за общуване при решаване на социални проблеми в бита;

- умения, осигуряващи предприемчивост, прецизност и дисциплинираност;

- умения за вземане на решения;

- умения за отстояване на безопасно поведение и поемане на отговорност.

4. Поетапно и в зависимост от възрастта да се изградят представите на младите хора за начина на живот и проблемите в съвременните условия в страната и в ЕС.

5. Да се формира достатъчна за етапа на образование организационна, икономическа, здравна, естетическа и екологична култура.

**СЪЩНОСТ И ЦЕЛИ НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ**

1. Гражданското образование е насочено към формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина и с умения и готовност за отговорно гражданско поведение.

2. Здравното образование е насочено към развитие на умения за създаване или поддържане на здравословен стил и условия на живот и за доброволното адаптиране към поведение, благоприятстващо здравето.

3. Екологично образование e насочено към формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие.

4. Интеркултурното образование е насочено към усвояване на знания за различни измерения на културните идентичности и за основни характеристики на интеркултурните отношения, формиращо позитивно отношение към разнообразието във всички области на човешкия живот, както и умения и нагласи за конструктивни взаимодействия в мултикултурна среда.

5. Гражданското, здравното, екологичното и интеркултурното образование са взаимосвързани и формират интердисциплинарен комплекс, насочен към придобиване на социални, граждански и интеркултурни компетентности и на

компетентности, свързани със здравето и поддържането на устойчива околна среда.

**Целите на гражданското, здравното, екологичното и интеркултурното образование са изграждане на автономна и активна личност, която:**

* разбира и отстоява общочовешките ценности, ценностите на демокрацията и човешките права, участва в гражданския, политическия и социалния живот по отговорен, съзидателен и ефективен за себе си и за обществото начин;
* познава институциите, структурата и процедурите на демократичното общество, икономическите и политическите реалности на глобализиращия се свят;
* зачита значимостта на всяка човешка личност в многообразието от нейните идентичности, признава правото и ценността на различието, приема равнопоставеността на всички в общото социално пространство;
* осъзнава и цени своята културна идентичност;
* взаимодейства с членовете на семейството си, общността и другите хора по конструктивен и уважителен начин;
* изразява обосновано и критично гражданската си позиция;
* взема самостоятелни решения относно своето развитие, проявява инициативност и способност да си поставя цели, да планира и да обосновава действията си;
* носи отговорност за поведението си и оценява влиянието на постъпките си за своя живот и този на другите хора;
* подбира адекватна информация, продукти и услуги за подобряване на здравето и поддържа здравословен начин на живот за себе си и за околните;
* познава и спазва нормите за екологична култура и поведение с оглед опазване на природата и създаване на устойчива околна среда;
* познава механизмите на публичните институции и гражданското общество за;
* прилагане на споделена отговорност за опазване на околната среда и проявява готовност за участие в тях.

**УЧЕБНО СЪДЪРЖАНИЕ**

**I. Гражданско образование**

1. Празници в България: 3 март – национален празник на Р България. Официални празници в България: Коледа и Нова година; 1 юни – Ден на детето; Гергьовден

2. 11 май – патронен празник на училището

- Пътя на азбуката

- Нашето училище. Моят клас е моето семейство

3. Нашата родина

- Национални символи и ритуали на България (химн, герб, знаме на РБ)

- България – моята родина

- И ние сме дали нещо на света

4. Държавно управление на Република България. Институции в РБългария

5. Правата на човека. Гражданските права. Права и задължения на детето

6. Възпитанието в демократичното общество. Демокрацията в нашето общество

7. Форми на пристрастеност към интернет

- Опасности в интернет

8. Решаване на конфликти

9. Възникване и развитие на идеята за гражданските права

10.Символи на ЕС (знаме на ЕС, конституция на ЕС). България част от ЕС

**II. Здравно образование**

1. Психичното ни здраве по време на COVID-19 (коронавирус). Лична хигиена, облекло, външен вид.

2. Здравословно хранене. Психология на храненето.

3. Наднормено тегло и затлъстяване. Езикът на тялото

4. За да бъдем здрави. Физическо развитие и дееспособност.

5. Наркотиците и тяхното влияние върху организма.

6. Ограничения или възможности.

7. Моят нов ритъм.

8. Първа помощ в екстремни ситуации.

9. Младите хора и зависимостите.

10. Пътуване към себе си.

**III. Екологично образование**

1. Екология и здраве.

2. Екологичните кризи.

3. Да съхраним природата.

4. С велосипед към бъдещето.

5. „Зелените идеи” на учениците са грижа за природата.

6. Да бъде чисто нашето училище. Мероприятия за почистване на училищните площи и района около училището.

7. Шумът около нас.

8. Нашето населено място преди и сега.

9. Екологична култура – събиране на отпадъците.

10. Денят на Земята.

**IV. Интеркултурно образование**

1. Отношенията в обществото.

2. Междуличностни отношения.

3. Етническа толерантност.

4. Религия, религиозни и етнически конфликти.

5. Какви качества трябва да притежава достойният човек?

6. Агресията в училище и извън него.

7. Умения за работа в екип.

8. Отношението към парите и материалните ценности.

9. Ценностите, които осмислят човешкия живот.

10. Благотворителност.